Slovenska kronika, 21.11.2011


Naslov: Dan odprtih vrat zidanic in hramov

Napoved za voditelja:

V vinogradih na pobočjih Gorjancev, v vaseh Brezovica, Škorec in Gradišček je bilo ta konec tedna spet zelo veselo, saj so pripravili Dan odprtih vrat zidanic in hramov. Gre za zdaj že tradicionalno prireditev, ki jo pripravlja Vinogradniško društvo Podbočje in vsako leto poteka v drugi vinski gorici. Njihov namen je promocija cvička in tako želijo v svoje vinske gorice privabiti čimveč obiskovalcev, ki lahko uživajo tega vinskega posebneža tam, kjer ga vinogradniki pridelajo. 

T- Z Gorjancev GORAN ROVAN /

X- Snemalec in montažer Jože Grajžl /

Vinogradniško društvo Podbočje je Dneve odprtih vrat zidanic in hramov pripravilo že deveto leto zapored. Kljub gosti megli in hladnemu vremenu je bilo tudi letos veliko obiskovalcev. 

T- SEBASTJAN SEČNIK /

»Ne, nisem prvič, zato ker je to ena edinstvena priložnost, da se prijatelji in kolegi malo osvobodimo vsakdanjih opravil, a ne, da se malo olajšamo vseh družinskih obveznosti.«

T- ANDREJA /

»Zato, ker se družimo s prijatelji, lepo je, krasno, dobro vino.«
V zidanicah in hramih pa obiskovalci ne okušajo samo vina, ampak tudi hrano.

T- MARTINA SINTIČ /

»Tisti, ki pridejo danes, se kdaj tud vračajo pol, kasneje? Ja, bolj redki, bolj redki še pridejo. Vino se da prodat? Ja, se da, če je dober cviček.«

T- JOŽE SINTIČ /

»Se vino dobro prodaja al slabš? Tak, gre, sam bolj švoh cena.«

Podboški vinogradniki želijo s to prireditvijo promovirat svoj cviček in vinske gorice.
T- JOŽE SINTIČ /

»Samo eni gledajo to, kao, da samo pridejo ljudi se sam nažret, ne, po domače povedano. Jest pa temu drugač rečem. Pridejo naši kupci, potrošniki in zakaj ne bi pršli k nam, ga probat, da vidijo kakšen vin zraste kje.«

T- JOŽE VRHOVŠEK /

»Mogoče Dolenci ne znamo najbolje promovirat naših vinskih goric in našega vina, čeprav je kot dolenjski posebnež včasih tudi v nemilosti.«

Organizatorji se zavedajo, da so že veliko dosegli, precej dela pa jih še čaka.

T- IVAN URBANČ /
X- ambasador cvička /

»Je to tudi priložnost, se pravi kot veja gospodarstva v turizmu, ki smo jo do sedaj premalo izkoriščali in verjamem, da bo v bodoče, da bomo se bolj tega lotli še.«

Letos je svoje hrame in zidanice odprlo kar 27 ponudnikov, zagotovo pa jih bo v naslednjih letih še več.

